Lisa Stokke

**Lisa Stokke Jolly** (født 1975) er en norsk skuespiller og sanger. Hun har blant annet vært hovedrolleinnehaver i den britiske musikalen *[[Mamma Mia! (musikal)|Mamma Mia!]]* og hatt sentrale roller i musikaler som *[[Guys and Dolls]]* og *[[Annie (musikal)|Annie]].*  

## Biografi
Stokke startet karrieren som deltager i TV-programmet *[[Talentiaden]]* i 1994. I 1994-95 gikk hun på musikallinja på Ringerike Folkehøgskole i Hønefoss. I 1998 ble hun uteksaminert fra The Liverpool Institute for Performing Arts (også kjent som «Paul McCartney-skolen»). Hun hadde deretter hovedrollen som Sophie i musikalen *[[Mamma Mia! (musikal)|Mamma Mia!]]* på West End i London. Hun har siden hatt hovedroller i musikaler som storproduksjoner som  *Guys an Dolls*, *Evita* og *Chess*.

Hennes soloalbum *[[A Piece of Lisa]]* ble utgitt i 2006. I 2008 spilte hun i spillefilmen *[[Lange flate ballær II]]*, som var regissert av Harald Zwart. I 2010 opptrådte hun i sin egen NRK-dokumentar *Lisa Goes To Hollywood*, som portretterer hennes jakt på en rolle i Hollywood. Serien ble også vist i Sverige (SVT) og i Danmark (DR).  I 2011 medvirket Stokke i TV 2s *[[Allsang på Grensen]]* og i NRKs komiserie *[[Småbyliv]]*.

I 2013 var hun med og dubbet den animerte Disney-suksessen *[[Frost (film)|Frost]]* (*Frozen*. Hun ga stemme til snødronningen Elsa, som er filmens hovedfigur. I den norske filmversjonen sang hun den norske versjonen av ''Let It Go''. Samme år spilte hun rollen som Grace Farell i musikalen *[[Annie (musikal)|Annie]]*, på Folketeateret i Oslo. I 2020 deltok hun i et sangnummer under Oscar-utdelingen. Deltakelsen var på bakgrunn av hennes medvirking i Frost-filmene.

I 2021 flyttet hun tilbake til Norge etter 26 år i England. Her har hun spilt i Rolf Løvlands-musikalen *You Raise Me Up* og har turnert med egen forestilling *Lisa Loves Abba*. 

I 2023 ble hun nominert til Gullruten for hennes rolle i NRK-serien *Vi lever i et helvete*.
  
I 2025 deltar hun i den tolvte sesongen av *[[Stjernekamp]]* på NRK.

## Priser og utmerkelser
* Kåret til Årets tromsøværing av Bladet Tromsøs lesere i 1999.
*Nominert til Gullruten i 2023.

## Diskografi
;Album
* *[[A Piece of Lisa]]* (2006)

;Singler
* «Himmelsendt» (2001), med Stein Ingebrigtsen
* «Someone Like You» (2006), med Kringkastingsorkestret
* «With Love» (2012)
* «La den gå» (2013, fra *Frost*)
* «Vitae Pro» (2014), med Torstein Bieler
* «En super dag» (2015, fra *Frostfeber*)

;Deltar på
* Mamma Mia!: *[[Mamma Mia! Original Cast Recording]]* (1999)
* Stein Ingebrigtsen: *[[Edelstein (album)|Edelstein]]* (2001)
* Alf Prøysen-hyllest: *[[Nå har vi vaske golvet]]* (2003)
* Stein Ingebrigtsen: *[[Topp 20 (Stein Ingebrigtsen-album)|Topp 20]]* (2004)
* ABBA-hyllest: *[[ABBA-Mania]]* (2005)
* Rein Alexander: *[[Song For You]]* (2007)
* Se og Hør/Grappa: *[[Julens beste Volum 1 & 2]]* (2007)
* Mamma Mia!: *[[Mamma Mia! &ndash; The Smash Hit Musical Based on Songs of ABBA: Celebrating a Decade of London's Dancing Queen! 10 Mamma Mia!]]* (2009)
* Decca: *[[You Can't Stop the Beat! Original Soundtrack]]* (2009)
* ABBA-hyllest: *[[ABBA Tributes Gold &ndash; Greatest Hits]]* (2010)
* DaWorks: *[[Sanger til trøst og glede 2]]* (2011)
* Melodi Grand Prix: *[[Melodi Grand Prix 2012 (album)|Melodi Grand Prix 2012]]* (2012)
* The Walt Disney Company: *[[Frost (filmmusikk)|Frost]]* (2013)
* The Walt Disney Company: *[[Frozen &ndash; Let It Go: The Complete Set]]* (2014)
* ESS Engros: *[[Vakre viser & ballader]]* (2014)
* DaWorks: *[[Våre vakreste viser & ballader 1]]* (2014)
* The Walt Disney Company: *[[Disney's beste]]* (2015)
* Knut-Øyvind Hagen: *[[Stories of Heroes]]* (2016)
* Stein Ingebrigtsen: *[[Før og nå (Stein Ingebrigtsen-album)|Før og nå]]* (2016)
* Warner Music: *[[Norske jenter (album)|Norske jenter]]* (2017)

## Referanser


## Eksterne lenker
* 
*